Atklāta konkursa 
“Transporta būvju ikdienas uzturēšana no 2024.gada līdz 2029.gadam, Rīgā”
 ID Nr. CAIP 2024/04

Atbildes uz 25.04.2024. iesniegtajiem jautājumiem 



1. Izvērtējot Iepirkuma nolikumu, pretendents ir konstatējis, ka iepirkumā ir izvirzītas prasības, kas nepamatoti ierobežo pretendenta tiesības iesniegt piedāvājumu. 
Iepirkuma nolikuma 2.1.3. apakšpunkts paredz Iepirkuma priekšmeta dalījumu 4 daļās. Nolikuma 2.1.4apakšpunkts paredz, ka: “2.1.4. Piegādātājs drīkst iesniegt tikai vienu piedāvājumu vienā variantā uz vienu vai divām Konkursa iepirkuma daļām atbilstoši Nolikuma noteikumiem”
Uzskatām, ka Iepirkuma nolikuma 2.1.4. apakšpunkts, kas paredz ierobežojumu iesniegt piedāvājumu tikai un vienīgi uz 2 daļām, nevis uz visām 4 daļām, nav pamatots un nepamatoti ierobežo pretendentus iesniegt tikai 2 piedāvājumus no 4 iespējamajiem, tas rada situāciju, ka pretendentam, vēl pirms piedāvājumu iesniegšanas ir jāizvēlas kurās daļās ir jāiesniedz piedāvājums, neskatoties uz to, ka pretendents ir spējīgs nodrošināt darbu apjomu visu daļu kopējā apjomā. Līdz ar tiek radīta situācija, lai potenciāli spējīgākais pretendents nevarētu sniegt piedāvājumus visās iepirkuma daļās un konkurēt ar savu piedāvāto cenu. Lai arī MK noteikumu Nr.107[footnoteRef:1] 197.punkts paredz tiesības noteikt iesniedzamo piedāvājumu apjomu, tomēr minētā norma arī paredz, ka Pasūtītājs var noteikt arī daļu skaitu, kas var tikt piešķirta pretendentam. Attiecīgi MK noteikumu 197.punkts pieļauj noteikt pretendentu tiesībām samērīgāku ierobežojumu tai pat laikā sasniedzot Pasūtītāja mērķi, t.i., Pasūtītājs, lai sasniegtu savu mērķi vienam pretendentam nepiešķirt vairāk par divām iepirkuma daļām, tādejādi neierobežojot pretendentu tiesības iesniegt piedāvājumus visās iepirkuma daļās vienlaicīgi paredzot, ka līguma slēgšanas tiesības var tikt piešķirtas ne vairāk kā divās iepirkuma daļās. Pretendenta ieskatā Iepirkuma priekšmeta sadalīšana daļās jau pati par sevi sasniedz savu mērķi – uz katru no daļām var pretendēt neierobežots pretendentu skaits – nodrošinot, ka katrā no daļām tiek apstiprināts saimnieciski izdevīgākais piedāvājums.   [1:  Ministru kabineta 28.02.2017. noteikumi Nr.107 “Iepirkuma procedūru un metu konkursu norises kārtība”.] 

Ņemot vērā augstāk minēto, lūdzam grozīt iepirkuma dokumentāciju, nodrošinot, ka Pretendentam ir tiesības iesniegt piedāvājumu par visām Iepirkuma daļām.
Atbilde:
[bookmark: _Hlk165640138]Komisija skaidro, ka Konkursa nolikuma 2.1.4.apakšpunktā iekļautā prasība nav pretrunā ar publisko iepirkumu jomu reglamentējošajiem tiesību aktiem. Pasūtītāja izvēlētā ierobežojošā mehānisma mērķis ir – izvairīties no situācijas, kurā pasūtītāja noteiktie kritēriji vai noteikumi (kas piemērojami, lai noteiktu, kuras daļas tiks piešķirtas pretendentam, ja tam saskaņā ar iepirkuma līguma slēgšanas tiesību piešķiršanas kritērijiem būtu piešķirams lielāks daļu skaits nekā šobrīd Konkursā maksimāli noteiktais) no iespējamo pretendentu puses varētu tikt vērtēti kā neobjektīvi vai diskriminējoši.


2. [bookmark: _Hlk147918786]Izvērtējot Iepirkuma nolikuma 3. punktā “Pretendentu atlase” 3.8. un 3.11. apakšpunktā pretendentam un pretendenta personālam izvirzītās prasības, Pretendents ir konstatējis, ka pretendentu kvalifikācijas prasības nepamatoti ierobežo konkurenci. 
Iepirkuma nolikuma 3.8.apakšpunkts paredz: 
“Attiecībā uz 1. – 3. daļu:Pretendentam ne vairāk kā 10 (desmit) iepriekšējos gados ir pieredze pilsētas ielu uzturēšanas darbu veikšanā, ar nosacījumu, ka vismaz 12 (divpadsmit) mēnešu nepārtrauktā periodā pilsētas ielu uzturēšanas darbu ietvaros ir veikts: 
· asfaltbetona seguma bedrīšu remonts ar karsto asfaltbetonu 10 000 m2 (desmit tūkstoši kvadrātmetri), ar nosacījumu, ka vismaz 5 000 m2 (pieci tūkstoši kvadrātmetri) ir veikts asfaltbetona seguma bedrīšu remonts ar karsto asfaltbetonu pēc pilnas vai nepilnas tehnoloģijas,
· [bookmark: _Hlk164768858]asfaltbetona seguma bedrīšu remonts ar auksto asfaltbetonu 1000 m2 (viens tūkstotis kvadrātmetri),
· ielu vai tiltu brauktuvju slīdamības samazināšana ar samitrinātās sāls tehnoloģiju vismaz 50 000 000 m2 (piecdesmit tūkstoši kvadrātmetri),
· [bookmark: _Hlk164768912]ielu vai tiltu brauktuvju mehanizētā attīrīšana (no putekļiem, smilšu sanesumiem un netīrumiem u.tml.) vismaz 5000 km (pieci tūkstoši kilometri),
· šķembu vai grants seguma planēšana vai profilēšana vismaz 100 000 m2 (viens simts tūkstoši kvadrātmetri),
· vismaz 100 (viens simts) sabiedriskā transporta pieturvietu uzturēšana (atkritumu savākšana no urnām, platformu uzkopšana).”
   
Iepirkuma nolikuma 3.11.apakšpunkts paredz: 
“Attiecībā uz Konkursa 1. – 3. daļu
Pretendenta vai, ja pretendents ir Apvienība, tad vismaz viena Apvienības dalībnieka, personāla sastāvā jābūt:
3.11.2. uzturēšanas darbu vadītājam, kurš veiks iepirkuma priekšmetā paredzēto ielu uzturēšanas darbu vadīšanu un kuram ir pieredze ne vairāk kā 10 (desmit) iepriekšējos gados pilsētas ielu uzturēšanas darbu vadīšanā, ar nosacījumu, ka pilsētas ielu uzturēšanas darbu ietvaros ir veikts asfaltbetona seguma bedrīšu remonts ar karsto asfaltbetonu vismaz 5 000 m2 (pieci tūkstoši kvadrātmetri), ar nosacījumu, ka vismaz 2 500 m2 (divi tūkstoši pieci simti kvadrātmetri) ir veikts asfaltbetona seguma bedrīšu remonts ar karsto asfaltbetonu pēc pilnas vai nepilnas tehnoloģijas;
3.11.3. uzturēšanas darbu vadītājam, kurš veiks iepirkuma priekšmetā paredzēto ielu uzturēšanas darbu vadīšanu un kuram ir pieredze ne vairāk kā 10 (desmit) iepriekšējos gados pilsētas ielu uzturēšanas darbu vadīšanā, ar nosacījumu, ka pilsētas ielu uzturēšanas darbu ietvaros ir veikts asfaltbetona seguma bedrīšu remonts ar auksto asfaltbetonu vismaz 500 m2 (pieci simti kvadrātmetri);
3.11.4. uzturēšanas darbu vadītājam, kurš veiks iepirkuma priekšmetā paredzēto ielu uzturēšanas darbu vadīšanu un kuram ir pieredze ne vairāk kā 10 (desmit) iepriekšējos gados pilsētas ielu uzturēšanas darbu vadīšanā, ar nosacījumu, ka pilsētas ielu uzturēšanas darbu ietvaros ir veikta šķembu vai grants seguma planēšana vai profilēšana vismaz 50 000 m2 (piecdesmit tūkstoši kvadrātmetri);
3.11.5. uzturēšanas darbu vadītājam, kurš veiks iepirkuma priekšmetā paredzēto ielu uzturēšanas darbu vadīšanu un kuram ir pieredze ne vairāk kā 10 (desmit) iepriekšējos gados pilsētas ielu uzturēšanas darbu vadīšanā, ar nosacījumu, ka pilsētas ielu uzturēšanas darbu ietvaros ir veikta ielu un tiltu brauktuvju slīdamības samazināšana ar samitrinātās sāls tehnoloģiju vismaz 25 000 000 m2 (divdesmit pieci miljoni kvadrātmetri);
3.11.6. uzturēšanas darbu vadītājam, kurš veiks iepirkuma priekšmetā paredzēto ielu uzturēšanas darbu vadīšanu un kuram ir pieredze ne vairāk kā 10 (desmit) iepriekšējos gados pilsētas ielu uzturēšanas darbu vadīšanā, ar nosacījumu, ka pilsētas ielu uzturēšanas darbu ietvaros ir veikta ielu un tiltu brauktuvju mehanizētā attīrīšana (no putekļiem, smilšu sanesumiem un netīrumiem u.tml.) vismaz 2500 km (divi tūkstoši pieci simti kilometri);
3.11.7. uzturēšanas darbu vadītājam, kurš veiks iepirkuma priekšmetā paredzēto ielu uzturēšanas darbu vadīšanu un kuram ir pieredze ne vairāk kā 10 (desmit) iepriekšējos gados pilsētas ielu uzturēšanas darbu vadīšanā, ar nosacījumu, ka pilsētas ielu uzturēšanas darbu ietvaros ir veikta vismaz 50 (piecdesmit) sabiedriskā transporta pieturvietu uzturēšana (atkritumu savākšana no urnām, platformu uzkopšana).”

Nolikuma 3.8. un 3.11.apakšpunktā izvirzītās pieredzes prasības pretendentam un pretendenta personālam nolikumā noteiktajā redakcijā pēc būtības ir apliecināmas ar pieredzi pilsētas ielu uzturēšanas darbu veikšanā, izvērtējot nolikumā noteikto, vēršam uzmanību, ka pieredzes apliecināšanai norādītie darbu veidi kā asfaltbetona seguma bedrīšu remonts ar karsto asfaltbetonu, asfaltbetona seguma bedrīšu remonts ar auksto asfaltbetonu, ielu vai tiltu brauktuvju slīdamības samazināšana ar samitrinātās sāls tehnoloģiju, ielu vai tiltu brauktuvju mehanizētā attīrīšana, šķembu vai grants seguma planēšana vai profilēšana un sabiedriskā transporta pieturvietu ir veicami tehnoloģiski vienādi gan uz ielām, gan ceļiem. To tehnoloģija un veikšanas kārtība nav atkarīga no tā, vai šādi darbi tiek veikti uz ielām, vai uz autoceļiem (t.i., tos neietekmē nedz ceļa izmantošanas intensitāte, nedz gājēju plūsma, nedz citi ielām vairāk raksturīgi apstākļi). Vēršam uzmanību, ka tādi darbi, kā asfaltbetona seguma bedrīšu remonts ar auksto asfaltbetonu un ar karsto asfaltbetonu tiek veikti kā īslaicīgie darbi, līdz ar to arī darba drošības, satiksmes organizēšanas un pārējās prasības ir faktiski identiskas šādus darbus veicot gan uz ielām, gan ceļiem. 
Papildus augstāk minētajiem argumentiem, norādām, ka vairākas valsts pilsētas, kā Ogre, Iepirkums – “Ogres pilsētas ielu un stāvlaukumu uzturēšanas darbi 2024. gadam”  https://www.eis.gov.lv/EKEIS/Supplier/Procurement/115560 un Rēzekne – Iepirkums “Rēzeknes pilsētas ielu, tajā skaitā tranzīta ielu, remontdarbi un ikdienas uzturēšana” https://www.eis.gov.lv/EKEIS/Supplier/Procurement/110476 organizējot pilsētu ikdienas ielu uzturēšanas darbu iepirkumus, attiecībā uz pretendentu pieredzes kvalifikācijas prasībām, iepirkuma organizēšanas procesa laikā ir atteikušās no specifisku pieredzes prasību noteikšanas uz ikdienas uzturēšanas darbu veikšanas vietu vai atzinušas autoceļu uzturēšanas darbu veikšanu, kā līdzvērtīgu pieredzi pilsētas ielu uzturēšanas darbu veikšanai, tādejādi palielinot konkurenci un potenciāli saņemot saimnieciski izdevīgākus piedāvājumus.
Ņemot vērā augstāk minēto, lūdzam apstiprināt, ka par atbilstošu Iepirkuma nolikuma 3.8. un 3.11. apakšpunktā izvirzītajām pretendenta un pretendenta personāla pieredzes prasībām tiks uzskatīta arī pieredze, kas iegūta līdzvērtīgu darbu veikšanā uz autoceļiem. Vēršam uzmanību, ja uz uzdoto jautājumu atbilde ir apstiprinoša, tad lūdzam veikt attiecīgos grozījumus nolikumā.
Atbilde:
Komisija skaidro, ka Konkursa priekšmets ir pilsētas transporta būvju uzturēšanas darbu veikšana, kas saistīta ar noteiktu darbu veikšanas specifiku, piemēram, darbu plānošanu, situācijas izvērtēšanu (izpratne par apstākļiem, kas izraisa pastiprinātu bedru veidošanos, spēja izvēlēties un pielietot atbilstošāko bedru labošanas metodi), operatīvo reaģēšanu, nepieciešamību veikt darbus intensīvas satiksmes apstākļos un tuvu apbūves zonai, nepieciešamību darbu veikšanas procesā novērtēt satiksmes organizācijas elementus esamību uz transporta būvēm u.tml. 

3. [bookmark: _Hlk164771249]Izvērtējot Iepirkuma nolikuma 3. punktā “Pretendentu atlase” 3.8.apakšpunktā pretendentam izvirzītās prasības, Pretendents ir konstatējis, ka kvalifikācijas prasībā: “ielu vai tiltu brauktuvju slīdamības samazināšana ar samitrinātās sāls tehnoloģiju vismaz 50 000 000 m2 (piecdesmit tūkstoši kvadrātmetri)” ir acīmredzams neskaidrs formulējums par pretendentam izvirzīto prasību apjomu, ar cipariem noteikts  “50 000 000 m2” iekavās ar vārdiem noteikta cita atšķirīga vērtība “(piecdesmit tūkstoši kvadrātmetri)”
Pamatojoties uz iepriekš minēto, lūdzam labot neskaidro prasību, veicot grozījumus Iepirkuma nolikumā.
Atbilde:
Komisija skaidro, ka Konkursa nolikuma 3.8.apakšpunktā, kvalifikācijas prasībā “ielu vai tiltu brauktuvju slīdamības samazināšana ar samitrinātās sāls tehnoloģiju vismaz 50 000 000 m2 (piecdesmit tūkstoši kvadrātmetri)” norādot darba apjomu ar vārdiem, ir ieviesusies pārrakstīšanas kļūda. Tiks veikti grozījumi Konkursa dokumentācijā, korekti norādot attiecīgajā kvalifikācijas prasībā paredzētā darba apjoma atšifrējumu ar vārdiem. 

4. Iepirkuma nolikuma 4.9.3.2.apakšpunkts nosaka, ka Tehniskā piedāvājuma sastāvā Pretendentam jāiesniedz “ziemas mehanizētās uzturēšanas maršrutu shēmas un ielu sarakstus ar kaisāmā materiāla patēriņa aprēķinu, vasaras mehanizētās uzturēšanas maršrutu shēmas un ielu sarakstus. Maršrutus  jāiesniedz digitālā formātā (.shp, .dwg  .dgn vai līdzvērtīgs) ar piesaisti LKS-92 TM koordinātu sistēmai. Ielu sarakstus jāiesniedz elektronisko tabulu formātā (MS Excel vai līdzvērtīgā formātā). Ziemas mehanizētās uzturēšanas maršruti jāaprēķina, ņemot vērā kaisāmā materiāla tilpnes ietilpību un vadoties pēc konkrētajā ielas posmā atļautā maksimālā braukšanas ātruma, ņemot vērā ārējos faktorus (sastrēgumu stundas, luksoforu darbību utt.)”
Atsaucoties uz Nolikuma 4.9.3.2.apakšpunktā noteikto, lai Pretendents varētu izstrādāt un iesniegt prasītos maršrutus digitālā formātā (.shp, .dwg  .dgn vai līdzvērtīgs) ar piesaisti LKS-92 TM koordinātu sistēmai, lūdzam Pasūtītāju izsniegt digitālu karti, kas piesaistīta LKS-92 TM koordinātu sistēmai.
Atbilde:
Komisija skaidro, ka dati par uzturamo objektu ģeogrāfisko izvietojumu ir atrodami https://georiga.eu/ un lejuplādējami formātā https://georiga.eu/atvertie-dati/ielas-adreses/.



